**Բարբարա Ասկինս** (անգլ.՝ Barbara S. Askins, 1939, Բելֆասթ, Հյուսիսային Իռլանդիա, Միացյալ Թագավորություն), ամերիկացի քիմիկոս։ Հայտնի է դարձել լուսանկարչական նեգատիվի առանց լուսակայման մեթոդի բարելավման համար, ինչը լայնորեն կիիրառվել է ՆԱՍԱ-ի կողմից և բժշկական արդյունաբերության մեջ, որի համար Ասկինսը 1978 թվականին արժանացել է «Տարվա ազգային գյուտարարի» կոչմանը։

Կենսագրություն
--------------

Բարբարա Ասկինսը (ծննդյան ազգանունը՝ Սքոթ) ծնվել է 1939 թվականին ԱՄՆ Թենեսի նահանգի Բելֆասթ քաղաքում։ Դասավանդել է դպրոցում։ Որդու և դստեր ծննդից հետո վերադարձել է դպրոց՝ շարունակելու գիտական գործունեությունը։ Բակալավրի և մագիստրոսի աստիճան ստացել է Հանստվիլի Ալաբամա համալսարանում։

Հետազոտական գործունեություն
---------------------------

Ասկինսը ֆիզիկական քիմիկոս է, ով աշխատել է ՆԱՍԱ-ի Մարշալի անվան տիեզերական թռիչքների կենտրոնում և առավել հայտնի է դարձել իր նոր գյուտի գործընթացով, որտեղ «լուսանկարչական էմուլսիայով ստեղծված պատկերները կարող են զգալիորեն ակտիվացվել՝ պատկերը դարձնելով արծաթագույն ռադիոակտիվ և ճառագայթման ընթացքում ստեղծել երկրորդ էմուլսիան»։ Վերջնական տպագրական արդյունքը, որը հայտնի է որպես ավտոռադիոգրաֆ, վերարտադրում է պատկերը էական մեծ խտությամբ և հակադրությամբ։ Նրա նորարարական մեթոդը մեծացրեց առանց լույսի ազդեցության ենթարկվելու էմուլսիան և ավելացրեց լուսանկարչական հայտնաբերման սահմանները։ Այն տեսանելի դարձրեց լուսանկարներում անտեսանելին։ Սա օգտակար էր մի շարք կիրառություններում՝ այդ թվում առանց լուսակայման տիեզերական պատկերների տվյալների կրճատման դեպքում։

Ասկինսի գյուտը զգալի առաջընթաց էր նաև բժշկական տեխնոլոգիաների համար։ Նրա մեթոդը բարելավեց ճառագայթային պատկերները։ Բժշկական պատկերները, որոնք 96% առանց լուսակայման էին, դարձան ընթեռնելի, ինչը նշանակում էր, որ բժիշկները կարող են կտրուկ նվազեցնել հիվանդներին տրվող ճառագայթների քանակը։ Ասկինսի մեթոդը հետագայում կիրառվել է հին լուսանկարները վերականգնելու համար։ Ասկինսը իր գյուտը արտոնագրել է 1978 թվականին (U.S. patent No. 4,101,780) և ՆԱՍԱ-ն այն լայնորեն կիրառել է իր հետազոտական և զարգացման աշխատանքներում։

Մրցանակներ, անդամակցություն
---------------------------

1978 թվականին Գյուտերի և նորարարությունների առաջխաղացման ընկերակցությունը Ասկինսին ճանաչեց որպես Տարվա ազգային գյուտարար։ Նա առաջին կին անհատն էր, ով արժանացավ այս պատվին։

Ասկինսն անդամակցել է Ամերիկյան քիմիկոսների ընկերակցությանը, Sigma Xi հետազոտությունների պատվավոր ընկերակցությանը, Գիտության զարգացման ամերիկյան ընկերակցությանը, World Future ընկերակցությանը։

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑
3. 1 2 3 4  Stanley, Autumn (1993). *Mothers and daughters of invention: notes for a revised history of technology*. New Brunswick, N.J.: Rutgers University Press. pp. 574–575. ISBN 0813521971.
4. 1 2 3 4  "Barbara Askins: Inventor of a New Film Developing Method". *Famous Women Inventors*. Retrieved 2014 թ․ հունիսի 26.
5. ↑  Askins, Barbara S. (1976 թ․ նոյեմբերի 1). "Photographic image intensification by autoradiography". *Applied Optics*. **15** (11): 2860–2865. doi:10.1364/ao.15.002860. Retrieved 2014 թ․ հունիսի 26.
6. 1 2  "Great Images in NASA - Barbara Askins, Chemist". *Great Images in NASA*. NASA. Արխիվացված է the original 2011 թ․ հոկտեմբերի 23-ին. Retrieved 2014 թ․ հունիսի 26. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Patent US4101780 Treating silver with a radioactive sulfur compound such as thiourea or derivatives". *Google Patents*. Retrieved 2014 թ․ հունիսի 26.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000048705828 · LCCN: no2007076844 · VIAF: 29313869 · WorldCat VIAF: 29313869 |

 |